tomron87/hebrew-wikipedia-sentences-corpus huggingface dataset:
בזמן שהם נושאים את הארון, אחד הגמדים מועד ונופל ומפיל את הארון, מה שגורם לפיסת התפוח המורעל התקועה בפיה של שלגיה ליפול החוצה מבין שפתיה.
שלגיה מתעוררת לשמחת כולם, מתאהבת בנסיך והסרט מסתיים כשהם מתחתנים ביער בטקס מפואר.
הנסיך אדלמונט - נילס קלאוסניצר.
שבעת הגמדים: וורצל, קלאפס, פלינק, טרול, פורצל, טרופכן ובימבם - להקת הריקוד לילדים של סוזה בוהם.
פרנסיסקה (המשרתת) - זיטה היץ.
האמא של שלגיה - רנטה אייכהולץ.
נער-השרת האפריקאי - ארווין פלאצר.
שלג ימי (מאנגלית: Marine snow) הוא מטר רצוף של חומרים אורגניים לעומק האוקיינוס, בעיקר שפוכת אורגנית מהשכבות העליונות של .
זהו אמצעי משמעותי לייצוא אנרגיה מ העשירה באור לאזור החשוך שמתחתיה, המכונה .
בגלל התפקיד של החומר האורגני השוקע בתהליך המשאבה הביולוגית של האוקיינוס, הוא נמדד בדרך כלל ביחידות של פחמן (למשל במיליגרם פחמן למטר רבוע ביממה).
המונח נטבע לראשונה על ידי החוקר כשהוא צפה בו מהבתיספרה שלו.
מכיוון שמקור השלג הימי נעוץ בפעילות באזור השכבה המוארת היצרני, שכיחות השלג הימי משתנה כתוצאה מתנודות עונתיות בפעילות פוטוסינתטית וזרמי הים.
שלג ימי יכול להוות מקור מזון חשוב לאורגניזמים החיים באזור החשוך, במיוחד לאורגניזמים החיים עמוק מאוד בעמודת המים.
שלג ימי מורכב ממגוון של חומרים אורגניים בעיקר, כולל בעלי חיים מתים או גוססים ופיטופלנקטון, פרוטיסטים, חומר צואתי, חול ואבק אנאורגני אחר.
אגרגטים יכולים להיווצר בתהליכים אביוטיים.
מדובר בפולימרים טבעיים המפורשים כמוצרי פסולת בעיקר על ידי פיטופלנקטון וחיידקים.
ריר המופרש על ידי זואופלנקטון (בעיקר סלפיים, ופטרופודים) תורם גם למרכיבים של אגרגטי השלג הימיים.
אגרגטים אלה גדלים לאורך זמן ועשויים להגיע לקוטר של כמה סנטימטרים, והם נעים במשך שבועות לפני שהם שוקעים לקרקעית האוקיינוס.
שלג ימי נוצר לעיתים קרובות במהלך פריחת האצות.
כאשר הפיטופלנקטון מצטבר, הוא מצטבר או נלכד באגרגטים אחרים, שניהם מאיצים את קצב השקיעה.
צבירה ושקיעה נחשבים למעשה כמרכיב גדול של המקורות לאובדן אצות ממים עיליים.
רוב המרכיבים האורגניים של שלג ימי מזינים מיקרואורגניזמים, זואופלנקטון ובעלי חיים אחרים מסנני מזון באלף מטרים הראשונים של מסעם.
באופן זה שלג ימי יכול להיחשב כבסיס למערכות אקולוגיות (בעומק מ-200 עד 1,000 מטרים) ו (על הקרקעית) בים העמוק: מכיוון שאור השמש אינו יכול להגיע אליהן, אורגניזמים בים העמוק מסתמכים במידה רבה על שלג ימי כמקור אנרגיה.
האחוז הקטן של החומר שאינו נצרך במים רדודים יותר, משולב ב"רפש"הבוצי המכסה את קרקעית האוקיינוס, שם הוא מתפרק עוד יותר באמצעות פעילות ביולוגית.
אגרגטים של שלג ימיים מציגים מאפיינים התואמים את "השערת הגלגל המסתובב" (aggregate spinning wheel hypothesis) של גולדמן.
השערה זו קובעת כי פיטופלנקטון, מיקרואורגניזמים וחיידקים חיים צמודים למשטחים של אגרגטים ומעורבים במיחזור תזונתי מהיר.
הוכח כי פיטופלנקטון מסוגל לקחת חומרים מזינים מריכוזים מקומיים קטנים של חומר אורגני (למשל חומר צואתי מתא זואופלנקטון בודד, חומרים מזינים מחודשים מהתפרקות אורגנית על ידי חיידקים).
כאשר האגרגטים שוקעים באטיות לקרקעית האוקיינוס, המיקרואורגניזמים הרבים השוכנים עליהם קולטים חמצן ופולטים פחמן דו-חמצני כל הזמן ותורמים רבות ל.
בגלל זמן השהייה הארוך יחסית של המסוע הימי של האוקיינוס, פחמן המועבר כשלג ימי לעומק האוקיינוס באמצעות המשאבה הביולוגית יכול להישאר מחוץ למגע עם האטמוספירה במשך יותר מ-1,000 שנה.
כלומר, כאשר השלג הימי מתפרק לבסוף לחומרים מזינים אנאורגניים ופחמן דו-חמצני מומס, אלה מבודדים למעשה מפני השטח של האוקיינוס במשך זמן רב יחסית שקשור למחזור האוקיינוס.
כתוצאה מכך, שיפור כמות השלג הימי המגיע לעומק האוקיינוס הוא הבסיס למספר תוכניות הנדסת אקלים לשיפור סילוק הפחמן באמצעות האוקיינוס.
טכניקות כמו ו מבקשים להגביר את ייצור החומר האורגני בפני השטח של האוקיינוס, עם עלייה במקביל של שלג ימי שישקע למעמקי האוקיינוס.
מאמצים אלה טרם הניבו דישון בן קיימא שמסיר פחמן מהמערכת בצורה אפקטיבית.
עלייה בטמפרטורות האוקיינוס, אינדיקטור צפוי של התחממות עולמית, עשויה לגרום לירידה בייצור השלג הימי עקב השכבתיות המשופרת של עמודת המים.
הגדלת השכבתיות מפחיתה את הזמינות של חומרים מזינים לפיטופלנקטון כגון חנקות, זרחות וחומצה אורתו-צורנית, ועלולה להוביל לירידה בייצור הראשוני, ובכך לירידה בכמות השלג הימי.
הקהילות המיקרוביאליות הקשורות לשלג ימי מעניינות גם את המיקרוביולוגים.
מחקרים אחרונים מצביעים על כך שחיידקים המוסעים על גבי אגרגטים עשויים להחליף גנים עם אוכלוסיות בודדות של חיידקים השוכנים לרוחב קרקעית האוקיינוס.
באזור עצום שכזה עשויים להיות מינים שטרם התגלו הסבילים ללחצים גבוהים וקור קיצוני, אולי אפשר למצוא שימוש בהם בתחום ההנדסה הביוטכנולוגית ומדעי הרוקחות.
שלגיה הוא סרט פנטזיה מוזיקלי אמריקאי משנת 2025 שבוים על ידי מארק וב על פי תסריט מאת ארין קרסידה וילסון, והופק על ידי סרטי וולט דיסני ו-Marc Platt Productions.
הסרט הוא עיבוד מחודש בלייב אקשן לסרטם של אולפני וולט דיסני, "שלגיה ושבעת הגמדים" משנת 1937, המבוסס על מעשייה באותו שם מאת האחים גרים.
בסרט מככבים רייצ'ל זגלר בתפקיד הראשי כשלצדה אנדרו ברנאפ, וגל גדות בדמותה של המלכה הרעה.
באוקטובר 2016, דווח לראשונה על תוכניותיהם של "סרטי וולט דיסני" לעבד מחדש את "שלגיה ושבעת הגמדים" כעיבוד לייב אקשן, כשבנוסף לכך אושר כי את התסריט תכתוב וילסון.
בספטמבר 2019, אושר כי על בימוי הסרט יופקד וב.
צילומי הסרט התקיימו בעיקר בלונדון, אנגליה, בין החודשים מרץ–יולי 2022, עם צילומים נוספים ביוני 2024. הפקת הסרט עוררה ביקורות ושערוריות לקראת עלייתו לאקרנים, במיוחד כלפי ליהוקה של זגלר, שחקנית ממוצא לטיני, לגילום דמות הידועה בשל עורה הלבן, התבטאויותיה של זגלר כלפי הסרט המקורי וליהוקם של שבעת הגמדים.
בכורת הסרט התקיימה ב שבסגוביה, ספרד ב-12 במרץ 2025, ועלה לאקרנים בבתי הקולנוע בישראל ב-20 במרץ 2025; ובארצות הברית יום לאחר מכן, ב-21 במרץ 2025 וזכה לביקורות מעורבות מצד המבקרים.
מלך ומלכה מקבלים את פני בתם במהלך סופת שלגים, וקוראים לה שלגיה לזכר אותו היום.
שנים לאחר מכן, המלכה נופלת למשכב ומתה.
באבלו, המלך נישא מחדש בחיפזון ולוקח אישה מסתורית כאשתו השנייה, לפני שיוצא למערכה נגד איום על גבולותיה הדרומיים של הממלכה.
כשהוא מבושש מלשוב, המלכה החדשה גוזלת את כס המלכות, וחושפת את עצמה כמכשפה שיהירותה עולה על יופיה.
תחת שלטונה של המלכה הרעה, תושבי הממלכה נותרים חסרי-כל בשל המיסים הכבדים שהטילה עליהם או נאלצים להתגייס למשמר המלכותי.
כולם מניחים ששלגיה מתה, אך אינם מודעים לכך שהיא עובדת כמשרתת פשוטה במטבחי הארמון.
המלכה, בפחדה שיום אחד יופיה של שלגיה יעלה על שלה, מתייעצת עם מראת הקסמים שלה מדי יום, ומבקשת ממנה לקרוא לה "היפה מכולן".
יום אחד, שלגיה תופסת את ג'ונתן, מנהיגם של חבורת גנבים קשי-יום, פושט על המזווה.
כאשר נגזר עליו להיות כבול לשערים, היא משחררת אותו ונותנת לו פרוסת לחם.
באותו היום, מראת הקסמים מכריזה על שלגיה כעל "היפה מכולן".
בכעסה, המלכה מצווה על הצייד שלה להרוג את שלגיה ולשוב אליה כשלבה בקופסת תכשיטים כהוכחה.
עם זאת, הצייד אינו יכול להביא את עצמו למלא את המשימה ומזהיר את שלגיה מכוונותיה של המלכה.
על פי דרישתו, שלגיה בורחת עמוק לתוך היער.
חיות היער מובילות אותה לבקתה מבודדת במעמקי היער.
ללא ידיעתה של שלגיה, הבקתה בבעלותם של שבעה גמדים – דוק, רטנוני, ביישני, ישנוני, אפצ'י, עליזי ושטיא – המבלים את ימיהם בעבודה במכרה יהלומים.
הגמדים מוצאים אותה ישנה במיטותיהם ונענים לבקשתה להישאר אצלם לאחר שהיא מספרת להם על מצוקתה.
לאחר שגילתה ששלגיה חיה מפי מראת הקסמים, שחושפת בפניה כי "הלב" שקיבלה הוא למעשה תפוח, המלכה מענישה את הצייד, כולאת את ג'ונתן ונסוגה לחדרה הסודי; שם, היא הופכת את עצמה לרוכלת קשישה ומרעילה את התפוח.
לאחר שהגמדים עוזבים לעבודתם, המלכה מוצאת את בקתתם ומרמה את שלגיה לאכול את התפוח באומרה שהיא בת-ברית של ג'ונתן.
לאחר מכן, היא מגלה לבתה החורגת שהיא הרגה את אביה.
שלגיה נופלת לשינה עמוקה דמויות-מוות, והמלכה שבה לטירתה.
הגמדים מוצאים את גופתה כשהם שבים.
ג'ונתן, שנמלט מהצינוק של המלכה בעזרת הצייד, מגיע ומנשק את שלגיה כתודה על שעזרה לו להחזיר לעצמו את התקווה שאיבד.
שלגיה מכנסת את הגמדים ואת חבריו הגנבים של ג'ונתן במטרה להפיל את המלכה.
שלגיה מתעמתת עם אמה החורגת, שמתגרה בה לכבוש את כס המלכות בכוח ומניחה פגיון בידה.
שלגיה מסרבת לפגוע בה, ובמקום זאת מזכירה לאנשים כיצד הייתה הממלכה תחת שלטון הוריה.
נרגשים מהזיכרונות ומטוב ליבה של הנסיכה, השומרים מתנגדים למלכה ומצטרפים לאזרחים.
המלכה מנסה לתקוף את שלגיה בזעם, אך הגמדים וחבריו הגנבים של ג'ונתן מגנים עליה.
לאחר ששבה לחדר מראת הקסמים, המראה אומרת למלכה ששלגיה תמיד תהיה יפה ממנה בשל היותה אדיבה.
שלגיה, שמגיעה בעקבותיה אל החדר, חוזה במלכה הזועמת הורסת את המראה, שמתגלה כמקור כוחותיה.
כתוצאה מכך, היא הופכת לזכוכית בעצמה ונעלמת אל תוך מראת הקסמים בזמן שזו מתקנת את עצמה.
שלגיה מוכתרת בתור המלכה החדשה, בעוד שברחבי הממלכה נערכים חגיגות לקראת נישואיה לג'ונתן.
רייצ'ל זגלר (דיבוב לעברית: אילי עלמני) – שלגיה, נסיכה חסרת-חת שנחושה לשחרר את ממלכתה מעריצותה של אמה החורגת.
את דמותה של שלגיה כילדה צעירה ותינוקת מגלמות אמיליה פאוצ'ר ואוליביה וראל (בהתאמה).
אנדרו ברנאפ (דיבוב לעברית: ניר כנען) – ג'ונתן, גנב פשוט-יום ומורד נגד שלטונה של המלכה, שהופך למושא אהבתה של שלגיה.
גל גדות (קול שירה בעברית: שירלי לילו) – המלכה הרעה, אמה החורגת הקנאית והרודנית של שלגיה, האובססיבית להיותה היפה מכולן.
אנזו קאביה (דיבוב לעברית: אור בוטבול) – הצייד, צייד ומשרתה של המלכה הרעה, עליו היא מצווה להרוג את שלגיה ולהחזיר את לבה כהוכחה.
פטריק פייג' (דיבוב לעברית: מיכה אוזין סליאן) – מראת הקסמים, מראה המכילה את מקור כוחותיה של המלכה וישות העונה בכנות על שאלותיה.
ג'רמי סוויפט (דיבוב לעברית: אריה מוסקונה) – דוק, מנהיגם של שבעת הגמדים.
את דמותו של דוק בלכידת תנועה מגלם ג'ונתן בורן.
טיטוס ברג'ס (דיבוב לעברית: כפיר מדניצקי) – ביישני, הביישן מבין שבעת הגמדים, הנבוך לעיתים קרובות מכל תשומת לב המופנית אליו.
את דמותו של ביישני בלכידת תנועה מגלמת ליה היילי.
אנדרו בארת' פלדמן (דיבוב לעברית: רפאל עבאס) – שטיא, המגושם והאילם מבין שבעת הגמדים.
פלדמן גם מקריין את עלילת הסרט.
את דמותו של שטיא בלכידת תנועה מגלמת ג'יה בטוטה.
מרטין קלבה (דיבוב לעברית: יוסי קאנץ) – רטנוני, הרגזן מבין שבעת הגמדים.
את דמותו של רטנוני בלכידת תנועה מגלם עומרי ברנרד.
ג'ייסון קרביץ (דיבוב לעברית: שרון כהן) – אפצ'י, גמד הנוטה להתעטש רבות בשל נזלת אלרגית.
את דמותו של אפצ'י בלכידת תנועה מגלם דומיניק אוון.
ג'ורג' סלאזר (דיבוב לעברית: אליעזר וייס) – עליזי, העליז מבין שבעת הגמדים.
את דמותו של עליזי בלכידת תנועה מגלם דייוויד ליבנה.
אנדי גרוטלושן (דיבוב לעברית: אלחי לויט) – ישנוני, העייף מבין שבעת הגמדים.
את דמותו של ישנוני בלכידת תנועה מגלמת סנדי פוסטר.
באוקטובר 2016, נמסר על ידי "וראייטי" כי אולפני וולט דיסני שוקדים על פיתוח עיבוד מחודש בלייב אקשן לסרט "שלגיה ושבעת הגמדים", שעל הפקתו יופקד המפיק מארק פלאט, שהצהיר על עצמו כמעריץ מושבע של הסרט המקורי, וכי התסריטאית ארין קרסידה וילסון מנהלת משא ומתן על כתיבת התסריט.
נוסף לכך, נמסר כי המפיק קאלום מקדוגל, שזהו לו שיתוף הפעולה השלישי עם דיסני ופלאט, ישמש כמפיק הסרט בפועל.
במאי 2019, נמסר כי מארק וב מנהל משא ומתן על בימוי הסרט, וב-29 בספטמבר 2019, אושר רשמית כי וב יהיה אמון על בימוי הסרט, וכי התסריט ייכתב על ידי קרסידה וילסון.
ב-29 במאי 2021, דווח כי וב עדיין עתיד לביים את הסרט, אך העבודה עליו לא תתחיל עד לשלהי 2021 בשל אילוצי לוח הזמנים שלו.
עוד נמסר כי בשלב מסוים נשקלה הבמאית גורנדר צ'אדה לבימוי הסרט.
בנובמבר 2021, דווח כי גרטה גרוויג הייתה שותפה לכתיבת התסריט.
בסופו של דבר, קיבלה וילסון קרדיט בלעדי על כתיבת התסריט, בעוד שגרוויג קיבלה קרדיט על כתיבת חומר ספרותי נוסף לצד ג'אז באטרוורת', סטיבן לבנזון, ג'ף נתנזון, ויקטוריה סטרוס וכריס וייץ.
ביוני 2021, נמסר על ליהוקה של רייצ'ל זגלר לגילום דמותה של שלגיה, ובנובמבר 2021, על ליהוקה של גל גדות לגילום דמותה של המלכה הרעה.
ב-7 בדצמבר 2021, במהלך ריאיון לתוכנית האירוח "Extra", חשפה זגלר כי דמותה של שלגיה תהיה הרבה יותר "חזקה" מאשר בסרט המקורי.
וב בחר ללהק לתפקיד את זגלר בעקבות המלצה שקיבל מסטיבן ספילברג, שביים אותה בעיבודו הקולנועי שלו למחזמר "סיפור הפרברים" משנת 2021. בינואר 2022, נמסר על קריאת ליהוק עבור שחקנית צעירה שתגלם את גרסתה הצעירה יותר של שלגיה, ועל ליהוקה של אמיליה פאוצ'ר לתפקיד.
בינואר 2022, נמסר על ליהוקו של אנדרו ברנאפ לדמותו של ג'ונתן, גנב דמוי-רובין הוד ודמות מקורית אשר נוצרה עבור הסרט אשר תשמש כמושא אהבתה של שלגיה, במקום דמותו של הנסיך.
בתערוכת המעריצים של דנוור ב-2022, חשף מרטין קלבה שהוא יגלם את דמותו של רטנוני בסרט; לאחר שגילם בעבר תפקידים גמדיים דומים בהפקות קודמות המבוססות על "שלגיה ושבעת הגמדים" – בסרט הטלוויזיוני "שלגיה: היפה מכולם" (2001) ובקומדיית הפנטזיה "מראה מראה: הסיפור האמיתי" (2012).
בנובמבר 2023, נמסר על ליהוקו של קולין מייקל קרמייקל לתפקיד שטרם פורסם.
בפברואר 2025, נמסר על ליהוקם של אנדרו בארת' פלדמן, טיטוס ברג'ס, ג'ייסון קרביץ, ג'ורג' סלאזר, ג'רמי סוויפט ואנדי גרוטלושן לגילום דמויותיהם של שאר שבעת הגמדים הנותרים; עבור סלאזר וגרוטלושן מדובר בתפקיד בכורה על המסך.
במקור, התעתדו צילומי הסרט להתחיל במרץ 2020 בוונקובר, קולומביה הבריטית, קנדה.
עם זאת, תחילת הצילומים נדחו בעקבות התפרצות מגפת הקורונה.
מקור מאולפני וולט דיסני אישר כי בעת השרפה "לא התקיימו צילומי הסרט".
נוסף לזאת, לוח זמני הצילומים נערך מחדש כך שזגלר תוכל להשתתף בטקס פרסי אוסקר ה-94. בזמן שהותה של זגלר בטקס, צילומי הסצנות של גדות החלו.
ב-22 באפריל 2022, אישרה גדות כי סיימה את צילומי הסצנות שלה, ובהמשך הוסיפה כי שלא כמו בסרט המקורי, דמותה שרה ורוקדת בסרט, על הנאתה מהזכות לגלם את דמות הנבלית הראשונה של דיסני וכי הצליחה לשוות לדמות נופך יותר דרמטי על ידי שינוי מנעד קולה.
ב-13 ביולי 2022, אישרה זגלר את סיום צילומי הסרט.
צילומי השלמה התקיימו ביוני 2024. על כוריאוגרפיית הקטעים המוזיקליים הופקדה הכוריאוגרפית מנדי מור, הידועה בעבודתה על "לה לה לנד" (2016).
הסרט כולל ארבעה מתוך שמונת השירים של פרנק צ'רצ'יל ולארי מורי מתוך הסרט המקורי – "Heigh-Ho", "Whistle While You Work", "The Silly Song" ו-"Someday My Prince Will Come", שהאחרון שבהם נשמע רק באופן אינסטרומנטלי עקב השינויים בעלילה.
בינואר 2025, נחשף כי את הפרטיטורה לסרט הלחין המלחין ג'ף מורו.
דייב מצגר, משתף פעולה תדיר בהפקת מוזיקה לסרטים שהופקו על ידי אולפני ההנפשה של וולט דיסני, שימש כמתזמר עבור השירים.
ב-4 במרץ 2025, הוכרז שאלבום הפסקול יופץ ב-14 במרץ בהפצת "וולט דיסני רקורדס", כאשר "Waiting on a Wish" הופץ בתור הסינגל המוביל.
ב-20 במרץ 2025, הופצה מהדורת הדלוקס של האלבום, הכוללת גרסאות אינסטרומנטליות של השירים ואת הפרטיטורה של מורו.
במסגרת אירוע D23 שהתרחש בשנת 2022, נמסר כי הסרט יעלה לאקרנים בשנת 2024. ב-15 בספטמבר 2022 הוכרז כי הסרט יעלה לאקרנים ב-22 במרץ 2024. עם זאת, באוקטובר 2023, נמסר על דחיית הפצת הסרט בשנה, ל-21 במרץ 2025, כשבין הסיבות לכך צוינה גם שביתת אמני הטלוויזיה והרדיו.
בכורת הסרט התקיימה ב-12 במרץ 2025, ב בספרד, ששימש השראה לעיצוב הטירה בסרט המקורי, על מנת להעניק לבכורה תחושה "אגדית".
הבכורה ההוליוודית התקיימה בתיאטרון אל קפיטן ב-15 במרץ 2025, במסגרתה בחרו אולפני וולט דיסני לערכו ללא שטיח אדום ולצמצם את נוכחות התקשורת בעקבות המחלוקות סביב דעותיהן הפוליטיות של זגלר וגדות.
גדות הצהירה כי גילום דמותה של המלכה הרעה היה "שונה מאוד ממה שהייתה רגילה אליו", אך מצאה שזה היה מאוד "מענג" להיכנס לעורה.
במעמד האירוע נחשף גם הסמליל הרשמי של הסרט.
ב-27 באוקטובר 2023, פורסמה תמונה רשמית ראשונה מתוך הסרט, בה הופיעו דמויותיהם של שלגיה ושבעת הגמדים.
זגלר אישרה כי הפקת הסרט כללה שימוש כבד הנפשה ממוחשבת, מה שגרם לה להרגיש "מתוחה" על הסט.
תמונות ראשונות של גדות בתפקיד המלכה הרעה הוצגו במהלך כנס הסינמקון 2024. נוסף לכך, במהלך כנס CineEurope 2024 הוצגו תמונות חדשות וסרטון מייקינג אוף על הפקת הסרט, ובמהלך אירוע D23 2024 הוצג קליפ מתוך הנאמבר המוזיקלי "Whistle While You Work" לצד הקדימון הראשון.
הקדימון הראשון לסרט הופץ ביוטיוב באוגוסט 2024 והפך לקדימון השנוא ביותר בפלטפורמה, לאחר שקיבל קרוב למיליון דיסלייקים ולמעלה מ-82,000 לייקים בתוך שלושה שבועות על פי נתונים זמינים מתוספי דפדפן המציגים הערכה של דיסלייקים בתוך הפלטפורמה.
ב-10 במרץ 2025, ביום בו החלה מכירת הכרטיסים לסרט, דיסני פרסמו פוסטרים חדשים, פרסומת טלוויזיונית וקליפ מתוך הסרט.
ב-17 במרץ 2025, הופיעה זגלר בפרק של "" לביצוע הופעת הלייב הטלווזיונית הראשונה של "Waiting on a Wish".
נכון ל-21 במרץ 2025, הסרט גרף 66.8 מיליון דולר בקופות ברחבי ארצות הברית ובקנדה, ו-76.3 מיליון דולר בשווקים בינלאומיים, בסך כולל של 143.1 מיליון דולר ברחבי העולם.
על פי הערכה של "הוליווד ריפורטר", על הסרט להרוויח 500 מיליון דולר על מנת להחזיר את התקציב ולהימנע מלהיחשב ככישלון קופתי.
בארצות הברית ובקנדה, הסרט עלה לאקרנים לצד סרט הדרמה "אלטו נייטס", והתעתד להכניס 45–55 מיליון דולר מ-4,200 בתי קולנוע בסוף השבוע הפותח שלו.
במקור, האנליסטים חזו כי הסרט יכניס 63–70 מיליון דולר והשוו זאת לסוף השבוע הפותח של הסרט "מליפיסנט" (2014), שהכניס 69.4 מיליון דולר, מתוך אמונה כי הסרט יתגבר על השערוריות שנגמרו סביב הפקתו ויצליח כלכלית בהתחשב בעובדה שאין תחרות חזקה נגדו בסוף השבוע הפותח, אך בשלהי פברואר, שינו את תחזיותיהם.
לאחר שהרוויח 16 מיליון דולר ביומו הראשון, כולל 3.5 מיליון דולר בהקרנות מקדימות טרום-בכורה, התחזיות עודכנו ל-45–55 מיליון דולר.
לבסוף התברר כי הסרט הכניס 43 מיליון דולר, סכום נמוך מצפי התחזיות, על אף שעמד בראש הקופות.
על פי דיווח ה-BBC, מבקרי קולנוע בריטיים נטו לבקר את הסרט, בעוד שמבקרי הקולנוע האמריקאיים נטו להיות חיוביים יותר בביקורותיהם.
באתר הביקורות "Rotten Tomatoes", קיבל הסרט את הציון 40% על בסיס 235 ביקורות, עם דירוג ממוצע של 5.2/10. בקונצנזוס המבקרים נכתב: באתר הביקורות המשוקללות "Metacritic", קיבל הסרט את הציון 50/100 על בסיס 49 ביקורות, דבר המרמז על ביקורות "מעורבות או ממוצעות".
בריאן טרויט מ-"USA Today" כתב כי הסרט "מוצא רלוונטיות מודרנית בתוך האגדה המיושנת"
בביקורתו עבור ה-BBC, כתב ניקולס ברבר כי "הסיפור עמוס, הטון מבולבל, והקצב חורק.
שוב, זה לא הופך את הסרט לאסון.
השלגיה הזו אינה היפה שבכולן.
דבר ליהוקה של רייצ'ל זגלר, שחקנית ממוצא לטיני, לגילום דמותה של שלגיה, גרר ביקורות שליליות רבות, שנסמכו בעיקר על תיאורה של הדמות במעשיות האחים גרים כבעלת עור "לבן כשלג" – מקור שמה.
בינואר 2022, הגיבה זגלר לביקורות:
באוגוסט 2023, נחשף כי שחקנית לטינית נוספת, רנטה ואקה, הייתה אחת משתי המועמדות הסופיות לגילום דמותה של שלגיה.
ואקה הצהירה כי קריאת הליהוק לגילום הדמות הייתה "פתוחה לכל הקבוצות האתניות", וכי השלב הראשון של האודישן כלל שירת שיר שבוצע במקור על ידי נסיכת דיסני.
באוקטובר 2024, חשפה זגלר כי שלגיה מקבלת את שמה לאחר שהיא והוריה שרדו סופת שלגים, על מנת להזכיר לה את חוסנה; פרט עלילתי ששימש בגרסה אחרת של האגדה.
בינואר 2022, השחקן פיטר דינקלג', שחקן נמוך-קומה שגילם דמויות גמדיות במהלך הקריירה שלו, קבל במהלך ריאיון בפודקאסט של הקומיקאי מארק מרון בתגובה לדיווחים על הפקת עיבוד לייב אקשן ל"שלגיה ושבעת הגמדים":
בתגובה לביקורתו של דינקלג', הצהירו אולפני וולט דיסני כי "על מנת להימנע מחיזוקם של סטריאוטיפים מסרט ההנפשה המקורי, אנחנו נוקטים בגישה שונה בנוגע לשבע הדמויות הללו והתייעצנו עם חברי קהילת הגמדים".
שחקנים נמוכי-קומה רבים, בהם דילן "הורנסווגל" פוסטל, ג'ף ברוקס וקתרינה קמפ, הגיבו בשלילה לביקורתו של דינקלג' מתוך תחושה שדיבר בשמם שלא כדין וכי ביקורתו עלולה לעלות לשחקנים נמוכי-קומה בתפקידים עתידיים פוטנציאליים.
ביולי 2023, תמונות ראשונות מתוך צילומי הסרט בברקשייר חשפו כי דמויותיהם של שבעת הגמדים עוצבו מחדש, הפעם כ"יצורים על-טבעיים", בגילומם של שחקן נמוך-קומה אחד לצד שישה גברים ואישה אחת ממוצא אתני מגוון.
על אף שהכחישו תחילה את הדיווחים לפיהם תמונות אלו מתארות את הפקת הסרט בפועל, בהמשך אישרו אולפני וולט דיסני כי הן אכן צולמו במהלך צילומי הסרט (מרטין קלבה, שבשלב זה כבר אושר ליהוקו לגילום דמותו של רטנוני, לא הופיע בצילומים האמורים).
החלטה זו ספגה ביקורות שליליות ברשתות חברתיות כמהלך צבוע של תקינות פוליטית, העלולה לקחת הזדמנויות משחק משחקנים נמוכי-קומה.
השחקן ג'ייסון "ויי-מן" אקונה, הידוע בשל השתתפותו בתוכנית הריאליטי "ג'קאס", מתח ביקורת על "דיסני" על כך שלא ליהקה לגילום דמויותיהם של שבעת הגמדים שחקנים נמוכי-קומה והביע את אכזבתו מהשינויים שנעשו בעקבות התלונה של דינקלג'.
בביקורת שמתח על שינוי זה, הביע פוסטל תחושות דומות לשל אקונה, הביע את תרעומתו מדינקלג', והגן על אופן הצגת שבעת הגמדים בסרט המקורי.
באוקטובר 2023, במקביל להכרזה על עיכוב בהפצת הסרט, חשפו אולפני וולט דיסני תמונה ראשונה מתוך הסרט, שכללה את דמויותיהם שבעת הגמדים, שעוצבו באמצעות אנימציה ממוחשבת על בסיס עיצוב דמויותיהם בסרט המקורי.
ביקורותיה של זגלר על הסרט המקורי
בנוסף לתגובות שליליות עקב ליהוקה, זגלר משכה ביקורות שליליות בעקבות הצהרותיה המביעות זלזול כלפי הסרט המקורי, כולל על דמויותיהם של הנסיך ושלגיה.
בשנת 2022, מתחה זגלר ביקורת על "בדיחות וממים" שפורסמו לפיהן שדמותה של שלגיה בעיבוד הלייב אקשן תהיה "תקינה פוליטית", והצהירה כי הסרט המקורי מיושן ועליו לעבור עדכון במטרה לתת לדמותה של שלגיה סוכנות נוספת מעבר לשיר "Someday My Prince Will Come" וערגה לנסיך.
במהלך אירוע D23 2022, דיברה זגלר בהרחבה על עדכון העלילה:
בתגובה להערות אלו, רבים נזפו בה על כך שהפכה את דמותה של שלגיה ל"פמיניסטית יתר על המידה", בעוד שאחרים ביקרו אותה על כך שפירשה לא נכון את משמעות הפמיניזם, תוך האשמות בקידום ארכיטיפ ה"גירלבוס" או העלבת נשים המעוניינות מעצמן בתפקידים נשיים מסורתיים במקום בכוח או במנהיגות.
אשטן שטיין, אסטרטגית מותגים, חשה כי מהצהרותיה של זגלר נראה שהיא לא קיבלה הכשרה או עצות תקשורתיות לקראת שיווק הסרט.
על בסיס הצהרות אלו, הסיקו וטענו המבקרים כי זגלר שונאת את הסרט המקורי.
נוסף לכך, דייוויד הנד ג'וניור, שאביו היה שותף לבימוי הסרט המקורי, מתח ביקורת על עיבוד הלייב אקשן, אותו תיאר כ"מעליב", על הצהרותיה של זגלר וקבל כי אביו ווולט דיסני "היה מתהפכים בקבריהם" למשמע הידיעה על עיבוד הסרט מחדש.
הצהרות אלו גרמו לארגון התקשורת השמרני "The Daily Wire" להכריז על עיבוד לייב אקשן משלו לאגדה המקורית, בשם "שלגיה והמלכה הרעה", אשר התעתד לעלות לאקרנים בשנת 2025, במאמץ להתחרות בעיבוד של דיסני.
עם זאת, לאחר עזיבתה של ברט קופר, שהתעתדה לגלם את דמותה של שלגיה בעיבוד זה, את The Daily Wire בדצמבר 2024, לא ניתנו עדכונים נוספים על הפקת גרסה זו.
באוקטובר 2024, התייחסה זגלר לביקורות שקיבלה על הצהרותיה בריאיון ל"וראייטי", ואמרה:
דעותיהן הפוליטיות של גדות וזגלר
גם גל גדות וגם זגלר התבטאו בגלוי לגבי עמדותיהן הפוליטיות בנושא הסכסוך הישראלי-פלסטיני, ובפרט סביב טבח שבעה באוקטובר ומלחמת חרבות ברזל, מה שהביא לקריאות להחרים את הסרט משני הצדדים עקב עמדותיהן המנוגדות של גדות וזגלר בסכסוך.
עם הפצת הקדימון הראשון, פעילים פרו-פלסטינים מתחו ביקורת על ליהוקה של גדות לסרט, בעוד שפעילים פרו-ישראלים מתחו ביקורת על ליהוקה לתפקיד הנבלית כבחירה פוגענית ואנטישמית.
נוסף לכך, הפעיל הפרו-פלסטיני עלי מלאק מהקמפיין הפלסטיני לחרם אקדמי ותרבותי על ישראל הצהיר כי "בבחירתה לייצג ישירות את ישראל רוצחת העם, ניתן ויש להחרים את סרטיה של גל גדות".
לאחר הפצת הקדימון, צייצה זגלר בחשבונה האישי ב-X: "ותזכרו תמיד, תשוחרר פלסטין".
ציוצה של זגלר זכה לשבחים מצד פעילים פרו-פלסטינים וספגה גינויים מצד אחרים על היותה אנטי-ישראלית וחסרת רגישות כלפי גדות, בהם אופיר אקוניס, הקונסול הכללי של ישראל בניו יורק, שמתח ביקורת על זגלר וקרא ליהודים אמריקאים לקנות כרטיסים לסרטה של גדות.
באוקטובר 2024, הגיבה זגלר לביקורות אלו נגדה:
קריאה נוספת להחרים את הסרט הגיעה מכיוונם של תומכי המפלגה הרפובליקנית לאחר הבחירות לנשיאות ארצות הברית לשנת 2024, כאשר זגלר הביעה את זעמה על תוצאות הבחירות באמצעות סדרת סטוריז באינסטגרם, בהם כתבה בין היתר: "פ**ק יו, דונלד טראמפ", ו"שתומכי טראמפ לעולם לא יידעו שלום".
מאוחר יותר פרסמה זגלר התנצלות פומבית, אך הסתייגה בו באומרה כי "לכולנו הזכות להביע דעות, גם כשהן שונות."
לאחר בכורת הסרט, יזמו מספר ארגונים ערביים אנטי-ישראליים קמפיין דיגיטלי נגד הקרנת הסרט בעולם הערבי, זאת בשל היותה של גדות, שחקנית פרו-ישראלית המציינת לחיוב את שירותה בעבר בצה"ל, חלק מצוות השחקנים.
שלוחות של ארגונים אלו בירדן, כווית, בחריין, תוניס ומצרים פרסמו הצהרה משותפת הקוראת לחרם אזורי על הפצת הסרט, בטענה כי הקרנת הסרט תומכת באלו הקשורים לכיבוש הישות הציונית ומשקמת את תדמיתה של חיילת לשעבר המעורבת בפשעים לכאורה נגד ערבים.
קמפיין זה נתפס בעיני פרשנים אחדים כקמפיין אנטישמי.
בשבוע הראשון לעליית הסרט לאקרנים, תקף ג'ונה פלאט, בנו של מפיק הסרט, מארק פלאט, את זגלר בהצהרה פומבית בה טען שהתנהלותה פגעה בהצלחתו הכלכלית של הסרט, בעקבות ציוץ התמיכה בפלסטין שצייצה לאחר הפצת הקדימון.
לדבריו, במקום לקדם את הסרט היא הפכה אותו ל"קמפיין פוליטי" – מה שגרם נזק תדמיתי וכלכלי ל"דיסני".
באחת התגובות שפרסם ומחק בהמשך, כתב כי לאחר ש"דיסני" נבהלו מהתגובה הציבורית לציוץ, אביו נאלץ לטוס אליה אישית לניו יורק במטרה לבקש ממנה להסיר את הציוץ בפנייה שנענתה ריקם.
שלג בישראל, שהאקלים בה הוא אקלים ים תיכוני סובטרופי שהוא חם בעיקרו, אינו שכיח.
למרות זאת, הוא תופעה חורפית מוכרת בערים כמו ירושלים, צפת וחברון, ערים הממוקמות גבוה על הרים מעל 750 מטרים מעל פני הים.
בישראל, אירועי שלג מתרחשים לרוב באזורים הגבוהים ביותר, בפסגות ההרים, ובעיקר בחודשי החורף ינואר ובפברואר, ובתדירות פחותה יותר גם במרץ.
המקומות היחידים שבהם יורד שלג מדי שנה הם הר החרמון, צפון רמת הגולן, הגליל העליון והר מירון, שהם בצפון הארץ וגבוהים יחסית – מעל 1,000 מטר מעל גובה פני הים.
מדי שנתיים לערך יורד שלג גם באזורים נמוכים יותר, בגבהים של 800–1,000 מטר מעל פני הים, כמו מרכז רמת הגולן, צפת, ירושלים וגוש עציון, ואזור ג'ש (גוש חלב) והר אדיר.
ולעיתים רחוקות יותר, מידי שלוש-ארבע שנים לערך, במקומות נוספים בגליל התחתון, בהרי יהודה, שומרון והנגב, כולל בשדה בוקר, מצפה רמון ודימונה.
במטולה, היישוב הצפוני ביותר במדינת ישראל ובגובה 527 מטר מעל פני הים, יורד שלג מדי שנתיים-שלוש.
שלג באזור מישור החוף של ישראל הוא תופעה נדירה ביותר.
אירוע שלג במישור החוף שבמהלכו נערם השלג על הקרקע התרחש בפברואר 1950.
למעט הר החרמון (מעל 1,600 מטר מעל פני הים), שעליו יורד שלג לרוב בתקופה שבין אמצע נובמבר לסוף אפריל, מרבית המקרים בישראל של ירידת שלג באזורי ההרים מתרחשים בתקופת החורף, בעיקר מחודש ינואר ועד למחצית מרץ.
מקרים של שלג בהרי הצפון והמרכז מחוץ לתקופת זמן זו הם נדירים, אולם מתועדים.
בחודשי אפריל מתועדים האירועים הבאים: ב-7 באפריל 1870, ב-2 באפריל 1990 ב-12 באפריל 1949 ועוד פעם ב-12 באפריל 2015, שבהם ירדו שלגים בפסגות הרי הצפון והמרכז חלק מהם כולל את ירושלים.
בחודש נובמבר מתועדים האירועים הבאים: ב-28 בנובמבר 1953, ב-30 בנובמבר 1908 שבהם ירדו שלגים בפסגות הרי הצפון והמרכז, וכן בנובמבר 2004 תועדו בהפרש של 4 ימים שני אירועי שלג בפסגות הרי הצפון.
אירוע חריג במיוחד עם שלג משמעותי בכל אזורי ההרים, אירע ב-12–14 בדצמבר 2013.
דיווחים היסטוריים על שלג לפני קום המדינה
גם בתקופת המקרא היה השלג בארץ ישראל נדיר למדי.
כך הוזכר אירוע שקרה "ביום השלג", בימי דוד:
מוג'יר א-דין דיווח על שלג שירד בירושלים "יומם ולילה" בשנת 899 להיג'רה (היא 1521) בכמות שלא הייתה זכורה "זה שבעים שנה" עד לגובה "ארבע אמות ומעלה", השלג באירוע זה ירד אף ברמלה (אירוע כמוהו קרה רק שמונים שנה לפני-כן).
גדליה מסימיאטיץ, תלמיד רבי יהודה החסיד, דיווח כי "בשנת תס"ו (1706) ירד שלג [בירושלים] שבוע תמימה בחודש שבט, עד שכל החצרות היו מלאים שלגים...
ולא זכר שום אדם שהיה בימיו שלג הרבה כנ"ל".
הידיעה המדויקת הראשונה על שלג בארץ ישראל בעת החדשה נמצאת בספרו של הרופא הראשי בבית החולים רוטשילד "עיר הקודש" בו מסר כי ב-1743 ירד שלג כבד מאוד בירושלים ובנצרת.
ב-31 בינואר 1787 החל לרדת שלג בירושלים למשך שלושה ימים רצופים עד שנחסמו פתחי כל הבתים.
אדוארד רובינסון מדווח בספרו "הגאוגרפיה הפיזית של הארץ הקדושה" על אירוע שלג כבד שאירע בירושלים בפברואר 1797, אז דווח על "שלג עמוק במשך 12–13 יום".
בשנת 1818 "היה מונח שלג בעומק של רגל אחת במשך חמישה ימים".
ב-14–16 בפברואר 1898 התחוללה סופת שלגים בחברון ועומק השלג הגיע לכ-30 ס"מ.
ב-10–18 במרץ 1910, ירד שלג במשך שמונה ימים רצופים בתנאי קור קיצוניים (עד 8 מעלות מתחת לאפס).
שלג של שמונה ימים נרשם גם ב-10–17 בפברואר 1911, עומק השלג הגיע למטר אחד.
בפברואר 1920 נרשם שוב בירושלים אירוע שלג כבד בין התאריכים 9–12 בפברואר.
ב-11 בפברואר 1920 דיווח היומון "דואר היום" כי נמדדו 60 ס"מ של שלג.
בהתייחסות למאורעות אלו ולחורף 1920, פורסם בעיתון "דבר" בשנת 1938 שבאירוע זה נמדדו 65–97.5 ס"מ שלג בירושלים.
בשנת 1950 אירע אירוע השלג הנרחב ביותר בישראל מאז החלו בה המדידות המטאורולוגיות ב-1870, אירוע שלג בסדר גודל כזה לא אירע שוב מאז.
ב-27 בינואר 1950 החל לרדת שלג בהרי הצפון, תוך ירידה ניכרת בטמפרטורות בכל רחבי הארץ, בהמשך התפשט השלג להרי אפרים והרי יהודה.
ב-28 בחודש ירד שלג בחיפה ונערם לגובה של 15 ס"מ.
בתל אביב-יפו ירד שלג במשך 10 דקות.
אולם כשבוע מאוחר יותר, ב-6 וב-7 בפברואר החל לרדת שלג כבד בכל רחבי הארץ.
כן ירד שלג בפתח תקווה, נתניה והשומרון, בראשון לציון, רחובות ובהרי הנגב.
כמו כן דווח על שלג ביריחו, תופעה נדירה ביותר.
ב-1 בינואר 1992 התחילה סערה, ושלגים ירדו במקומות נמוכים: החל מ-200–300 מטר בצפון ובמרכז.
שלגים ירדו במקומות הבאים: הר הגלבוע, נצרת, כרמיאל, גבעת המורה בעפולה, דימונה, ערד ועוד.
בירושלים נערמו כ-30 ס"מ, בפסגות הגליל 75 ס"מ ובהר הנגב בין 10–20 ס"מ.
פתיתי שלג שלא נערמו נצפו גם בחיפה, מישור החוף הצפוני ועמקי הצפון.
במהלך חודש פברואר היו שלושה אירועי שלג, ביניהם שניים חריגים מאוד.
השלג הראשון היה ב-5–6 בפברואר ונערם לכ-5 סנטימטרים.
ב-9–10 בחודש היה אירוע שלג קיצוני בצפון ישראל.
שלג זה היה חריג מאוד ביחס לאקלים הארץ-ישראלי וירד במקומות חריגים ביותר כגון:
מישור החוף הצפוני (נמל חיפה, עכו, נהריה), עמק יזרעאל, עמק החולה, טבריה עילית, הגליל המערבי, ועוד.
גם במרכז הארץ היו אירועים חריגים, כאשר ירד שלג ברעננה ובהרצליה.
כן ירד שלג בערד, דימונה ומצפה רמון.
גם לערבה ולהרי אילת השלג הגיע, ואף הצטבר לגובה של חצי מטר בחלק מהמקומות.
בעקבות השלג הכבד, מקומות יישוב רבים ברחבי ישראל הושבתו ועמודים ועצים רבים קרסו – מה שגרם לפגיעה ברשתות החשמל.
גם לקראת סוף החודש הגיע גל חורפי במיוחד, שהביא שלג רב ברחבי הארץ.
אירוע שלג חריג תועד בישראל בסוף חודש ינואר של שנת 2000. חודש זה התאפיין בשרשרת שקעים ברומטריים, כאשר האחרון נשא עמו אוויר קר במיוחד בקרקע וברום.
מצב זה הביא לירידת שלג בהרי הצפון, שהחלה ב-27 בינואר.
עם מעבר ציר אפיק הרום, בלילה שבין 27 ל-28 בינואר, התרכז השלג במרכז הארץ ובדרומה.
רום השלג הנמיך עד כדי היערמות בשפלה ובצפון הנגב, במקומות שגובהם 200–300 מטרים מעל גובה פני הים.
שלג נערם גם בבאר שבע לכדי שכבה דקה, לראשונה מאז ינואר 1973. כמו כן, שלג שנמס עם הגיעו אל הקרקע נצפה אף בשרון.
בירושלים הצטברה שכבת שלג בת כ-30 ס"מ.
באזור גוש עציון והרי חברון הוא הגיע אף לעומק של כחצי מטר ונותר על הקרקע למשך מספר ימים.
בדרום הר חברון וחבל יתיר אירוע שלג זה היה חריג אף יותר מאלו של ינואר ופברואר 1992.
על המקומות בהם ירד שלג באירוע זה נמנים בין היתר קיבוץ משאבי שדה, קיבוץ שדה בוקר, בית שמש, עין עבדת, דימונה, ערד וירוחם.
בין 12 עד 14 בדצמבר 2013 פקד את ישראל אירוע שלג חריג, במהלכו ירדו עשרות ס"מ של שלג בהרי הצפון, המרכז וכן שלג קל מאוד בהרי הדרום, והעיר ירושלים נצבעה לבן.
אירוע זה נחשב לחריג במיוחד בשל עוצמת השלג ובכך שהגיע בחודש דצמבר בתחילתו של החורף בישראל.
באירוע זה נערם השלג בירושלים לגובה של 40–80 ס"מ, ובפסגות הרי שומרון נערם עד לגובה של 80–90 ס"מ.
השלג החל לרדת בהרים שגובהם הטופוגרפי 400 מ', ובכך הפך לאירוע השלג המשמעותי ביותר אי פעם בחודש דצמבר בארץ ישראל, יחד עם האירוע משנת 1879 (אלא שאז השלג ירד רק בשלהי החודש ב-28–29 בדצמבר).
במהלך אירוע זה בחלקים החמים יותר של ישראל ירדו גשמים עזים אשר גרמו לשיטפונות.
כבישים רבים בישראל נחסמו כתוצאה מהכמויות הגדולות של השלג וכתוצאה מהשיטפונות.
השלג והשיטפונות גרמו גם להשבתה זמנית של הפעילות בנמל התעופה בן-גוריון, מה שאילץ את שר החוץ האמריקני ג'ון קרי לקצר את פגישתו עם הנשיא הפלסטיני אבו מאזן ברמאללה על מנת לחזור לישראל לפני שהכבישים ונמלי התעופה יושבתו.
ב-19–20 בפברואר 2015 היה אירוע שלג חריג נוסף.
רוב הגליל העליון נצבע לבן, בחרמון נערמו כ-3 מטרים של שלג, ואף בהרי הנגב השלג הגיע לעומק של 10 ס"מ, בעמק החולה, בגובה של 70 מטרים מעל פני הים, תועד שלג נדיר, והוא אף נערם בחלק מיישובי העמק, לראשונה מאז חורף 1991–1992.
בנוסף, שלג נערם גם בכרמל ובפסגותיו הגבוהות.
בכפרים עספיא ודלית אל-כרמל נערם השלג לגובה של כ-10 ס"מ.
שלג גם ירד בשכונות הגבוהות של חיפה אך הצטבר רק באוניברסיטה.
גם בהר הגלבוע נערם שלג לראשונה מחורף 1992 ונערם לגובה של כ-5 סנטימטרים.
גם בנצרת נוף הגליל והר יונה נערם שלג לכ-10 סנטימטרים לאחר שנערם בו שלג גם בינואר באותה שנה.
באזור המרכז שלג ירד באזורים ש-150 מטר ומעלה כולל אף מקומות בשפלה כגון בית שמש וצרעה, גם במעלה אדומים ואף מדבר יהודה, מקומות נוספים בהם השלג פחות נפוץ, נערם השלג ל-5 ס"מ.
בירושלים, גוש עציון, והאזורים הגבוהים של יהודה ושומרון נערם השלג לכ-20 עד 40 סנטימטרים.
בדרום פסגות הרי אדום ואף הרי אילת היבשים והנמוכים יותר קיבלו שלג.
לראשונה משנת 2000 שלג ירד בבאר שבע והשלג נערם בעומר, במיתר וברמת חובב.
דימונה קיבלה את אירוע השלג הכבד ביותר משנת 1992 בו השלג נערם לגובה שבין כ-5 ס"מ עד ל-20 ס"מ בפסגות ההרים באזור כגון הר אבנון.
בנוסף, לראשונה מ-1998, הצטיידו במפלסות שלג ובוטלו הלימודים בעיר.
שלג נערם לכ-3–5 ס"מ בהרי אזור מכתש רמון והר חריף.
בשנת 2022 התשפ"ב התחוללה סופת אלפיס בישראל כאשר השלגים התחזקו בעיקר בירושלים עקב המשקעים הרבים (אפשר לראות זאת בצילומי המכ"ם) הצפון לא קיבל הרבה שלג וכן גוש עציון.
בירושלים, בשכונות הגבוהות, נמדדו כ-25 ס"מ ובשכונות היותר נמוכות 15 עד 20 ס"מ, הטמפרטורות ירדו ל-2°- ועלו עם שחר ל-3°.
השלג נשאר עד ליום שבת כ"ז בשבט ה'תשפ"ב.
שלגיה היא דמות בדיונית והדמות הראשית בסרט ההנפשה הראשון באורך מלא של אולפני ההנפשה של וולט דיסני, שלגיה ושבעת הגמדים (1937).
היא דובבה במקור על ידי אדריאנה קאסלוטי.
דמותה של שלגיה נגזרה מסיפור האגדה "שלגיה ושבעת הגמדים", המוכר ממדינות רבות באירופה כאשר הגרסה הידועה ביותר היא הסיפור משנת 1812 שנאסף על ידי האחים גרים.
שלגיה היא נסיכת דיסני הראשונה והדמות הנשית הבדיונית הראשונה עם כוכב בשדרת הכוכבים של הוליווד.
בהינתן התואר "היפה מכולן", היא המשיכה לעורר תכונות דומות בגיבורות דיסני עתידיות, כמו שירה ותקשורת עם בעלי חיים.
אחרי קאסלוטי, היא גם דובבה על ידי ג'יין פאוול, איילין וודס, דורותי וורנשילד, ג'ון פוריי, מרי קיי ברגמן, קרולין גרדנר, מליסה דיסני, קייטי פון טיל ופמלה ריבון, והוצגה בשידור חי על ידי סטפני בנט (היורשים).
רייצ'ל זגלר תגלם גרסת לייב אקשן של הדמות בעיבוד הלייב אקשן הקרוב של הסרט המקורי מ-1937, "שלגיה".
בגרסה העברית של הסרט המקורי מ-1937, דיבבה אורית ירון את שלגיה, בעוד לימור שפירא ביצעה את קול השירה שלה.
בסרט "ראלף שובר את האינטרנט" דיבבה את שלגיה נעמה שטרית.
שלגיה מופיעה לראשונה בסרט "שלגיה ושבעת הגמדים" (1937).
"מאז ואילך המלכה האכזרית שלטה לבדה, כל מילה שלה הייתה חוק, וכולם רעדו מפחד תמותה מכעסה." למלכת השווא הייתה מראה קסומה שבה יכלה להסתכל על כל מה שתרצה.
מראת הקסמים מראה פרצוף רדוף ומעושן של השד המוכר שלה אשר עונה לבקשותיה של המלכה.
היא שואלת את המראה בקביעות מיהי היפה ביותר בממלכה ("מראת קסם על הקיר, מי היפה מכולן?" שלעיתים קרובות מצוטט בטעות כ"מראה מראה שעל הקיר, מי היפה מכולן"), והמראה תמיד הייתה משיבה שהיא (כלומר, המלכה הרעה).
למלכה יש כוח קסום רק על התחום שלה, שהוא הטירה.
בסרט, שלגיה מתוארת בתחילה כשחייתה תחת אמה החורגת המרושעת, המלכה המרושעת, המאלצת את שלגיה לעסוק בעבודות שונות, מחשש שיום אחד יופייה של שלגיה עשוי להיות גדול משלה.
לאחר שנים רבות, מראת הקסם של המלכה מאשרת כי שלגיה היא "היפה מכולן", מה שגורם למלכה לגרש את שלגיה ולשלוח צייד להרוג אותה.
אבל כשהוא לא מצליח להביא את עצמו לעשות זאת, הצייד עוזר לשלגיה לברוח לתוך היער.
שלגיה נתקלת בביתם של שבעת הגמדים, המסייעים לה בשמחה.
המלכה מגלה ששלגיה שרדה, אז היא משתמשת בקסם כדי להתחפש לאישה זקנה ויוצרת תפוח מורעל שיכניס את כל מי שאוכל אותו ל"מוות שינה" שממנו רק נשיקת אהבת אמת תחייה.
כשהגמדים נעדרים, מגיע המכשפה לבקתה של הגמדים ומציע לשלגיה את התפוח המורעל, בלי שהיא יודעת שזו המלכה בתחפושת.
שלגיה נוגסת בתפוח ונופלת לתרדמת.
עם גילוי מה קרה, הגמדים מאתרים את המלכה; נוצר קרב קצר והמלכה נהרגת.
בהאמינו שגם היא מתה, הגמדים בונים קבר פתוח לשלגיה לנוח עליו.
הזמן עובר והנסיך נתקל בשלגיה.
עצוב על מותה לכאורה, הוא מנשק אותה, וגורם לה להתעורר.
בזמן ששבעת הגמדים רוקדים בשמחה, שלגיה והנסיך יוצאים לחיות יחד באושר ועושר.
השחקנית והרקדנית ג'ואן דין קילינגסוורת' הפכה לאישה הראשונה שגילמה את שלגיה בדיסנילנד בשנת 1955. היא נשכרה לשחק את שלגיה לפתיחת דיסנילנד ב-17 ביולי 1955. שלגיה של קילינגסוורת' הייתה לנסיכת דיסני היחידה שיש לה ציפה משלה במהלך המצעד הראשון של דיסנילנד במורד הרחוב הראשי של ארצות הברית ביום הפתיחה.
מאז הופעת הבכורה של קילינגסוורת' כשלגיה ב-1955, יותר מ-100 שחקניות גילמו את הדמות בדיסנילנד.
ההרפתקאות המפחידות של שלגיה היא נסיעה חשוכה המוקדשת לנסיכה ולסיפורה בפארקי השעשועים דיסנילנד, דיסנילנד טוקיו ודיסנילנד פריז.
ממוקם בארץ הפנטזיה, זוהי אחת האטרקציות הבודדות שנותרו הפועלות ביום הפתיחה של דיסנילנד ב-1955. הנסיעה נסגרה בדיסניוורלד במאי 2012 כחלק מהרחבת ארץ הפנטזיה החדשה.
היא גם מופיעה בשולחן המלכותי של סינדרלה בממלכת הקסם ובמסעדת Akershus באפקוט.
בקליפורניה, ניתן למצוא את שלגיה ב-Princess Meet-and-Greet בארץ הפנטזיה בפארק דיסנילנד, ברחוב הראשי ארצות הברית, ליד באר המשאלות שליד הטירה או במערת אריאל בההרפתקה הקליפורנית של דיסני.
בדיסנילנד פריז, שלגיה יכולה להיות לעיתים קרובות בביתן הנסיכות בארץ הפנטזיה או ב-Auberge de Cendrillon בפארק דיסנילנד.
בהונג קונג היא נמצאת לעיתים קרובות ליד באר המשאלות.
בטוקיו, שלגיה מופיעה לעיתים קרובות בארץ הפנטזיה או בבזאר העולמי.
בקו הספנות דיסני מופיעה לפעמים שלגיה, תלוי בהפלגה.
שלגיה היא חברה רשמית בקו נסיכות דיסני, זיכיון בולט המכוון לנערות צעירות.
הזיכיון מכסה מגוון רחב של סחורה, כולל אך לא רק מגזינים, אלבומי מוזיקה, צעצועים, בגדים וכלי כתיבה.
מלבד הופעה במשחקי וידאו הקשורים לתקשורת הזכיינית של נסיכת דיסני וכן הופעות בתוכנית הטלוויזיה של דיסני "בית העכבר", שלגיה מופיעה גם בסדרת המשחקים הפופולרית "Kingdom Hearts" כאחת מנסיכות הלב של דיסני.
היא מופיעה לראשונה במשחק "Kingdom Hearts" הראשון בתור נסיכת הלב שנלכדה על ידי מליפיסנט.
היא חוזרת על תפקידה מהסרט במשחק הווידאו "Kingdom Hearts Birth by Sleep".
שלגיה מופיעה גם במשחק הווידאו Disney Magical World הכולל מספר פריטי רהיטים ותלבושות הקשורים לדמות.
מרי ג'ו סלרנו התחילה את תפקידה של שלגיה בעיבוד המוזיקלי של שנות ה-70.
בפרק העונה השישית של סדרת הסיטקום "צער גידול בנות" הידועה בשם "The House Meets The Mouse Parts 1 & 2", שלגיה הופיעה בחלק 2. לשלגיה היו גם הופעות אורח בסרטים "מי הפליל את רוג'ר רביט" (1988) ו"מלך האריות 3: האקונה מאטאטה" (2004).
בשנת 2014, שלגיה הופיעה בהופעת אורח בסדרת ההנפשה "הנסיכה סופיה הראשונה", בפרק "המשתה הקסום".
היא מספרת לסופיה על איך אמה החורגת רימתה אותה על ידי הנחת תחפושת, עוזרת לסופיה לקבוע שמכשפת מבקרת היא למעשה אויבת זקנה, מיס סרפד.
שלגיה, לצד נסיכות דיסני אחרות, הופיעה בסרט "ראלף שובר את האינטרנט".
היא, יחד עם הנסיכות האחרות, מוצגות במה שהאתר "וושינגטון פוסט" תיאר כפארודיה על "המתחם התעשייתי של נסיכת דיסני", ומאוחר יותר נראות לובשות תלבושות מודרניות בהשראת סיפורי הרקע שלהן.
בסדרת הטלוויזיה של ABC, "עד עצם היום הזה", גרסה חלופית של שלגיה היא בתם של המלך לאופולד והמלכה אווה ומאוחר יותר הבת החורגת של המלכה הרעה (רג'ינה מילס).
היא אהבתו האמיתית של הנסיך צ'ארמינג, אמם של אמה סוואן והנסיך ניל, וסבתו של בנה של אמה הנרי.
בסטוריברוק היא מופיעה בתור מרי מרגרט בלנשארד, המורה של הנרי מילס בבית הספר היסודי סטוריברוק.
בלגו נסיכות דיסני: ארמון ההרפתקאות היא מופיעה כדמות ראשית לצד רפונזל, אריאל ומואנה.
שמה יש לה כישרון לחקות חיות ולטפל בבעלי חיים.
הדמות צפויה להופיע בעיבוד הלייב אקשן הקרוב של דיסני לסרט ההנפשה ואותה תגלם רייצ'ל זגלר .
היפה מכולם: סיפורה של המלכה המרושעת
שלגיה נוכחת בספר הראשון בסדרת הנבלים של דיסני מאת סרינה ולנטינו.
בהוגן מכולם, שלגיה משחקת תפקיד קטן, שכן הסיפור מתמקד יותר באמה החורגת.
בסיפור, שלג והמלכה מקיימים מערכת יחסים טובה מאוד לפני שהאחיות המוזרות מכשפות את מראת הקסמים כדי לגרום לקנאתה של המלכה ולשנאתה של שלג.
בסוף הרומן שלג משיגה את המראה ואמה החורגת הופכת לרוח שבפנים.
עלמת כל הרוע: סיפור על הפיה האפלה
שלגיה מופיעה שוב כמלכה מבוגרת בספר הרביעי של סדרת הנבלים.
בסיפור, היא מלכה, עדיין נשואה באושר לנסיך שלה והיא ילדה לו ילדים.
היא גם פוגשת את סירקה בפעם הראשונה ועוזרת לה לחשוף סודות על עברה.
כמו כן, מתגלה שמלפיסנט הוקצתה שלגיה כאישום במהלך מבחן הפיות שלה, וכדי לעזור לשלגייה השמידה את המראה שהכילה את רוחו המרושעת של אביה של גרימהילד כדי לשחרר את גרימהילד מסבלה ולאפשר לה לחזור לאם החורגת האוהבת שידעה שלגיה.
אמא יודעת הכי טוב: סיפורה של המכשפה הזקנה
המלכה שלגיה מופיעה לצד סירקה.
היא לצד סירקה עוקבת אחר מסעו של גות'ל בספר הסיפורים שנשמרו על ידי האחיות המוזרות.
האחיות המוזרות: רומן של נבל
שלגיה מופיעה באופן בולט בספר השישי בסדרת הנבלים.
לצד סירקה יצאו השניים לגלות את האמת על מוצאן של האחיות המוזרות, כמו גם לתקן את הצרות והכאוס שהן גרמו.
בדרך הם נתקלים בכמה דמויות קודמות ברומנים.
רק כשהם הולכים ליער המתים ונתקלים בפרימרוז והייזל הם מגלים את האמת של האחיות המוזרות, שהם פוצלו לשלוש מכשפות בודדות על ידי אמה של מאניה, נסטיס, מכשפה רבת עוצמה.
התינוקות נלקחו על ידי ג'ייקוב, אהובתו לשעבר של מאניה וכיום משרתה שלא מתה, כדי שימסרו למשפחת ווייט, שם גדלו.
מפגש אחד על אחד עם האחיות המוזרות מביא למשיכה של רוחה של גרימהילד מהמראה, שם היא מתנפצת ומתה מול שלגיה.
לאחר מכן שלגיה מזועזעת צופה בסירס מתאבדת מול האחיות המוזרות, מתה בזרועותיה של שלגיה למרות הפצרותיה.
ברומן החמישי בסדרה, נשאלת השאלה מה אם המלכה המרושעת הרעילה את הנסיך?
בשחזור זה, שלגיה הופכת לנסיכה לוחמת הנחושה להפיל את אמה החורגת הרודנית, שמרעילה את הנסיך צ'ארמינג כדי לפתות אותה מהמחבוא.
שלגיה היא נסיכה, המתוארת על ידי מראה הקסם של אמה החורגת כבעלת "שיער שחור כמו הובנה, שפתיים אדומות כמו הוורד, עור לבן כשלג".
למרות שהיא נראתה לראשונה בסמרטוטים בתחילת הסרט, שלגיה ידועה בעיקר בזכות השמלה האיקונית שלה עם מחוך כחול, שרוולים נפוחים באדום וכחול, חצאית צהובה עד הקרסול עם תחתונית לבנה בתפירה עצמית וגבוהה צווארון לבן.
יחד עם נעליים צהובות, שכמייה חומה עם פנים אדום וקשת אדומה בשערה.
שלגיה היא תמימה, אדיבה, עדינה, מתוקה ועליזה.
האופי הנדיב, הבוטח והמועיל שלה יכול לגרום לה לצרות, מכיוון שאנשים אחרים עלולים לנצל זאת, כמו אמה החורגת הנבונה והמרושעת.
למרות שהיא רגישה ורכה, היא יכולה להיות נמרצת, קשוחה וסרקסטית במידה מסוימת, כמו למשל כשהיא אמרה לגמדים לרחוץ ידיים או כשהיא נזפה בציפורים על כך ש"הפחידו את הזקנה המסכנה.
מלכה מחופשת לאישה רוכלת זקנה]".
שלגיה היא אימהית, חומלת ונהנית לשמור על בית עבור שבעת הגמדים החביבים בזמן שהיא מחכה לפגוש שוב את הנסיך האהוב שלה.
עם טוב לבה ויופייה היסודי, שלגיה מקסימה כל יצור בממלכה מלבד המלכה.
היא גם מראה חוסן רב ועוצמה פנימית נגד מצוקות.
בסרט המקורי, שלגיה מתוארת עם שיער שחור ועיניים חומות.
היא לובשת איפור עדין ואודם.
הצבע האדום של שפתיה ולחייה דומה לצבע האדום של התפוח ששולח אותה לשינה עמוקה.
היא עדיין לא אישה בוגרת, אלא ילדה בשנות ההתבגרות שלה.
פניה השמנמנות הן מאפיין הקשור בדרך כלל לבריאות טובה ולטוב לב.
הבגדים של שלגיה הם נשיים באופן מסורתי, ודי מתנשאים לכסות כמה שיותר עור.
התחפושת העיקרית שלה היא שמלה ארוכה, עם צווארון לבן, שרוולים כחולים ונפוחים עם חתכים אדומים, חצאית צהובה, ותחתונית תחרה.
היא גם לובשת שכמייה חומה עם פנים אדום, נעלי עקב עם סרט דמוי קשת על כל אחת מהן, וסרט אדום על שערה.
המערכונים הראשוניים של אנימטורים לדמותה של שלגיה, שחלקם דימיו לבטי בופ, לא עמדו בציפיותיו של וולט דיסני, מכיוון שהם היו מצוירים מדי.
המילטון לוסק, שדיסני בחרה כאנימטור המפקח על דמותה של שלגיה, הוטל על האתגר להפוך את שלגיה לאנושית ומציאותית יותר מכל אחת מדמויות ההנפשה הקודמות של אולפן דיסני.
זה היה אתגר שלוסק והאנימטור השותף לס קלארק התבקשו בעבר לחקור תוך כדי פיתוח דמותה של פרספונה עבור הסימפוניות המטופשות בהנפשה הקצרה "אלת האביב".
על הפרויקט הזה, לס קלארק העיר מאוחר יותר, "אני בטוח שוולט חשב קדימה על שלגיה".
למרות שדמות פרספונה נראתה בסופו של דבר חסרת חיים וחסרת אישיות, הניסוי הזה בחיקוי תנועה ואנטומיה אנושית ריאליסטית נמשך ולקחיו יושמו בפיתוח טכניקות ההנפשה של שלגיה.
שלגיה והמלכה זכו לעידון על ידי גרים נטוויק ונורם פרגוסון, שלעיתים קרובות היו עוקפים את ההוראות של וולט דיסני כמו גם את צ'רלי ת'ורסון.
הטכניקה החדשה יחסית של שימוש בצילומי לייב אקשן כרפרנס לתנועות דמות שימשה רבות כדי להחיות את דמותה של שלגיה.
רקדנית צעירה בשם מארג' צ'מפיון (המכונה מרגי בל) שימשה כדוגמנית הלייב אקשן של שלגיה.
(מארגי בל, בתו של האנימטור ארנסט בלכר, גם דגמנה מאוחר יותר לדמות הפיה הכחולה בסרטו של דיסני מ-1940 פינוקיו) המילטון לוסק ביים אותה באמצעות צילום של רצפי תנועה רבים, ולאחר מכן האנימטורים למדו והעתיקו את הצילומים כדי לשפר את הריאליזם של תנועות ההנפשה של שלגיה.
האנימטור אולי ג'ונסטון נזכר מאוחר יותר, "התכנון והצילום המוקפד של Ham של צילומי הלייב אקשן, תמיד מתוך מחשבה על האופן שבו הם ישמשו בהנפשה, הביאו לדמות משכנעת מאוד".
במקור, דיסני לא הצליחו למצוא את מה שהם חשבו שהוא קול מתאים לשלגיה.
כ-150 בנות עברו אודישן לתפקיד שלגיה, כולל שחקניות ידועות כמו דיאנה דורבין, שקולם נראה מבוגר מדי לדיסני.
עוזר אחד של דיסני התקשר למורה למוזיקה גידו קאסלוטי, והתלונן שבהוליווד אין בנות מזמרות.
קסלוטי רצה להציע לשלוח את מיטב יכולתם להקשיב לתלמידים, אך התברר שבתו אדריאנה קסלוטי בת ה-20 שמעה שיחה בטלפון אחר בבית, והיא החלה לשיר בקול של נערה צעירה.
אביה היה מבולבל ואמר לבתו להתרחק מהטלפון, אבל מנהל הליהוק אהב את הקול שלה והזמין אותה לאודישן.
לאחר שוולט דיסני שמע אותה, הוא מיד נתן לה את התפקיד.
האולפן חתם על חוזה מרובה עמודים עם אדריאנה קסלוטי: נאסר עליה לשיר בסרט או ברדיו לפני או אחרי הקרנת הבכורה של הסרט כי וולט דיסני לא רצה שקולה של שלגיה יישמע בשום מקום אחר.
בעוד שהסרט אף פעם לא מציין את מיקומו של סיפורו, "ביתם של הגמדים מעוטר ברהיטי עץ מגולפים וכלי נגינה".
בית זה מוקף בהרים ויער נרחב.
פרטים אלה מצביעים על מיקום בתוך היער השחור של גרמניה, שבו יש מסורת של גילוף בעץ.
BuzzFeed רואה את שלגיה כאישה גרמנייה, ומציע ששלגיה "מדויקת מבחינה היסטורית" הייתה גדלה בתוך התרבות ה"מחמירה והדתית" של האימפריה הרומית הקדושה במאה ה-16.
קבלת הפנים הביקורתית כלפי דמותה של שלגיה עברה קיטוב.
TV Guide תיאר את שלגיה כאיקונית, ייחודית ובלתי ניתנת להשוואה, כותבת, "לגיבורה של וולט עוד לא יהיה קול שירה פנטסטי כזה, ומסיבה זו, היא הגיבורה האהובה על יוצרי הנפשה רבים".
אוטיס פרגוסון מ"ניו ריפבליק " כינה את שלגיה "נסיכה מהאגדות", פשוט תיאר את הדמות כ"בדיוק מה שהיית רוצה לה".
ג'ון סי פלין, ג'ון סי פלין, ראה את שלגיה כ"התגלמות המתיקות והחביבות הנערות, המודגמת באהבתה לציפורים ולבעלי החיים הקטנים של היער שהם חבריה, וככל שהיא מתפתחת, למציליה".
מבקרים בני זמננו חשו כי שלגיה "חסרת עצבים, שלא כמו גיבורות דיסני רבות מאוחרות יותר", בעוד מערכת היחסים שלה עם הנסיך נטולת כימיה.
רוג'ר איברט מ-"שיקגו סאן-טיימס" הרגיש שאם "שלגיה ושבעת הגמדים ...
היה בעיקר על שלגיה, ייתכן שהיא נשכחה זמן קצר לאחר הקרנת הבכורה שלה ב-1937, ונחשבת היום רק מסיבות היסטוריות".
אברט המשיך, "שלגיה היא, למען האמת, קצת משעממת, לא דמות שפועלת אלא כזו שעצם קיומה מעורר השראה באחרים לפעול", ותיאר את הנטייה של דיסני "לבלבל בין הכותרות של סרטיו לבין הנושאים שלהם" "טעות" שכן הסרט עוסק יותר בגמדים ובמלכה המרושעת מאשר בשלגיה.
דסון האו מ-"וושינגטון פוסט" כתב, "הרוח במראה ממש לא בסדר: המלכה המרושעת...
היא היפה ביותר בארץ" בעוד שלגיה חסרה "נדל"ן".
"טיים אאוט" סברה, "שלגיה עצמה עשויה להיות מורגשת כמנצחת כמעט בלתי נסבלת."
התפקיד הגדול של שלגיה הוא בסרט שלגיה ושבעת הגמדים שם היא מגלמת נסיכה צעירה שמנסה לברוח מאמה החורגת המרושעת.
הדמות זכתה בפרסים רבים על תפקידה כמו גביע האמנות של הביאנלה הגדולה מפסטיבל הסרטים של ונציה, חוג מבקרי הסרטים בניו יורק, והאקדמיה לאמנויות ומדעים לקולנוע.
היה גם פרס אוסקר של כבוד בהתאמה אישית עם פסלון האוסקר הסטנדרטי ושבעה פסלונים קטנים שייצגו את שבעת הגמדים.
שלגיה היא אחת הדמויות הבדיוניות הבודדות עם כוכב בשדרת הכוכבים של הוליווד.
ב-18 ביוני 2013, משרד הפטנטים והסימנים המסחריים של ארצות הברית אישר את בקשת הסימן המסחרי של Disney Enterprises, Inc.
(הוגשה ב-19 בנובמבר 2008), עבור השם "שלגיה" המכסה את כל הסרטים, הטלוויזיה והרדיו בשידור חי ומוקלט, שימושי במה, מחשב, אינטרנט, חדשות וצילומי בידור, למעט יצירות ספרות של סיפורת ועיון.
שלגיה היא נסיכת דיסני הראשונה אי פעם והיא גם חלוצת הזיכיון של נסיכות דיסני.
דמותה סיפקה את הבסיס לגיבורות מאוחרות יותר באגדות דיסני שיבואו.
מגזין הקולנוע המכונה "ההוגנת מכולם", כינה את שלגיה כנסיכת דיסני הטובה ביותר אי פעם, ואמר: " שלגיה היא החלוצה של נסיכת דיסני, והיא כנראה הבלתי נשכחת ביותר.
היא מגלמת את כל מה שאתה חושב עליו כשאתה חושב על נסיכה, תמימות טהורה, יופי, טוב לב וחן".
סן אנטוניו אקספרס-ניוז רשמה אותה כאחת הנסיכות הבדיוניות המפורסמות בכל הזמנים.
MTV דירגה את שלגיה בתור נסיכת דיסני השלישית הטובה ביותר בכל הזמנים.
Teen Vogue כללה אותה גם ברשימת 10 הנסיכות הטובות ביותר של דיסני בכל הזמנים, ואמרה: "שלגיה הראתה לנו שאתה יכול להכיר חברים במקומות לא סבירים ושאף פעם לא צריך לוותר על האופטימיות שלך."
בשנת 1987, שלגיה הפכה לדמות הנשית הבדיונית הראשונה שקיבלה כוכב בשדרת הכוכבים של הוליווד.
היא נבחרה לנסיכת דיסני הפופולרית ביותר בנבדה, וכן נבחרה לנסיכה האהובה ביותר בבריטניה ב-2018. מגזין טיים דירג אותה בתור נסיכת דיסני השלישית הכי פופולרית (במונחים של הסכום שהרוויחו באיביי מאז מאי 2013).
יתר על כן, שלגיה היא גם נסיכת דיסני המצליחה ביותר מבחינת הכנסות משרדיות.
היסטוריונית האמנות כרמניטה היגינבות'אם מסבירה כיצד השלגיה של וולט דיסני הפכה לבבואה של נשים אמריקאיות במהלך השפל הגדול אומרת: "שלגיה היא ההתגלמות המושלמת של תרבות שנות ה-30".
National News גם דנה כיצד דמויות מצוירות כמו שלגיה השפיעו על האופנה.
צמיד קסם של קרטייה, שנוצר במקור ב-1937 כדי להנציח את סרט ההנפשה הראשון של דיסני, זכה ליותר מפי חמישה מהמחיר הגבוה מההערכה שלו לפני המכירה.
בשנת 2014, ולנטינו הוציא אוסף שלם בהשראת שלגיה "Red Valentino", קו דיפוזיה שמטרתו למשוך את תרבות הנוער.
בשנת 2018, Coach שחרר את שיתוף הפעולה השלישי שלהם עם דיסני בשם "אוסף אגדות אפלות", הכולל איקונוגרפיה של "היפהפייה הנרדמת" ו"שלגיה ושבעת הגמדים".
הסטייליסטית כללה את בוב הכהה של שלגיה ואת העור החיוור כ"אידיאל" ברשימת מראות היופי הטובים ביותר בדיסני.
Sennet Frères הוציאה קולקציית בגדי כלה בשיתוף דיסני בהשראת שלגיה, סינדרלה ובל.
שלבי מקיואן הוא אתלט אמריקאי, סגן אלוף עולם באולם (גלאזגו 2024) בקפיצה לגובה.
מקיואן נולד באבוויל שבמיסיסיפי, ארצות הברית.
באליפות העולם שנערכה באוקטובר בדוחה שבקטר סיים במקום 13 בקפיצה לגובה בתוצאה של 2.26 מטר.
באולימפיאדת טוקיו שנערכה ביולי-אוגוסט סיים במקום 12 בקפיצה לגובה בתוצאה של 2.27 מטר.
באליפות העולם שנערכה ביולי ביוג'ין שבאורגון, ארצות הברית, סיים במקום חמישי בקפיצה לגובה בתוצאה של 2.30 מטר.
באליפות העולם שנערכה באוגוסט בבודפשט שבהונגריה סיים במקום שביעי בקפיצה לגובה בתוצאה של 2.29 מטר.
באליפות העולם באולם שנערכה במרץ בגלאזגו שבממלכה המאוחדת זכה במדליית כסף בקפיצה לגובה בתוצאה של 2.28 מטר, אחרי האמיש קר מניו זילנד (2.36 מטר) ולפני וו סאנג-הייוק מקוריאה הדרומית (2.28 מטר).
שלגיה: מאושרים לנצח הוא סרט פנטזיה מוזיקלי מונפש משנת 1989 בבימויו של ג'ון האולי, ובכיכובם של הקולות של דום דה-לואיז, מלקולם מקדואל, פיליס דילר, ז'ה ז'ה גאבור, אד אסנר, סאלי קלרמן, איירין קארה, קרול צ'אנינג וטרייסי אולמן.
הסרט משמש כהמשך ישיר למעשייה "שלגיה ושבעת הגמדים", שבה הגיבורה הראשית והנסיך עומדים להתחתן, אך איום חדש מופיע בדמות אחיה הנקמני של המלכה הרעה המנוחה, לורד מאליס.
העלילה מחליפה את הגמדים בבנות דודות הנקראות הגמדות, המסייעות לשלגיה נגד מאליס.
הסרט אינו קשור לספיישל הטלוויזיה משנת 1980 "שלגיה ושבעת הענקים" שהופק גם על ידי Filmation.
בעקבות צרות משפטיות נרחבות עם חברת וולט דיסני, הסרט זכה לקבלה כלכלית וביקורתית גרועה לאחר יציאתו לשוק ב-1993. עיבוד למשחק וידאו יצא ב-1994.
בישראל, הסרט שודר בשנות ה-90 בדיבוב המקורי בערוץ הילדים תחת השם "שלגיה ושבעת הגמדות" ומאוחר יותר בערוץ Yes 5.
הסרט מתחיל עם הממלכה כעת שלווה כאשר הנסיכה שלגיה ואהובה הנסיך מתכוננים להתחתן בעקבות ניצחונם על אמה החורגת של המכשפה של שלגיה, המלכה הרעה.
בחזרה לטירה של המלכה, בני החיות שלה צוהלים כשהם חוגגים את מותה האחרון ואת חירותם החדשים על ידי עריכת מסיבה לעצמם כאשר אחיה של המלכה והמכשף המרושע, לורד מאליס, מגיע לשם ומחפש את אחותו.
לומד על פטירתה של המלכה, הוא נופל לזעם ונשבע לנקום בה בכל דרך שהיא.
מאליס הופך לדרקון ומשתלט על הטירה, והופך את האזור המקיף הן את הטירה והן את הממלכה לשממה מסוכנת.
לאחר מכן, סקאול הינשוף מתחיל לאמן את חברו העטלף, באטסו, בדרכי הרשע.
למחרת, שלגיה והנסיך נמצאים באחו וקוטפים פרחים לחתונתם, כאשר מאליס, בצורת הדרקון שלו, מתחיל לתקוף את שלגיה ואת הנסיך בזמן שהם בדרכם לבקתה של שבעת הגמדים.
מאליס מכניע את הנסיך ולוכד אותו, בעוד שלגיה מצליחה לברוח ליער ומגיעה לבקתה של שבעת הגמדים שם היא פוגשת את בנות הדודות של הגמדים, שבעת "הגמדות": בוצית, קרן שמש, פרחונית, ימית, יצורית, קרן ירח, ורעמית.
שלגיה גם לומדת שהגמדים עזבו את הבקתה לאחר שהם קנו מכרה אחר בממלכה אחרת, אבל הגמדות מסייעות בשמחה לקחת אותה לביקור אצל אמא טבע במפלי הקשת.
בהגיעה למפלי הקשת, אמא טבע מטילה אחריות על רעמית שלא הצליחה לשלוט בכוחותיה בצורה נכונה, מאשימה את הגמדות האחרות בשימוש לא נכון בכוחותיהם, ומאיימת לקחת אותם כעונש אם הם לא ילמדו.
מאליס מגיע במפתיע ותוקף אותם, אבל אמא טבע יורה בו בברק, מה שגורם לו להתרסק ולחזור לצורתו האנושית.
לפני היציאה, מאליס מודיע לשלגיה שהנסיך מוחזק בשבי בטירתו.
שלגיה והגמדות נוסעים לטירה של מאליס בממלכת האבדון, נתקלים בדמות דמוי אדם מוזר עם גלימה המכונה איש הצללים.
מאליס שולח את הזאבים החד-קרניים שלו אחרי הקבוצה והם מצליחים להימלט בעזרת איש הצללים.